અમરાવતી, 10 ઓક્ટોબર: વડાપ્રધાન નરેન્દ્ર મોદીએ સીઝફાયર ઉલ્લંઘનને લઇને એક વાર ફરી પાકિસ્તાન પર જોરદાર પ્રહાર કર્યો છે. મહારાષ્ટ્રના અમરાવતીમાં એક ચૂંટણી સભાને સંબોધિત કરતા નરેન્દ્ર મોદીએ જણાવ્યું કે પાકિસ્તાનને તેની કરતૂતોનો જડબાતોડ જવાબ મળી ગયો છે. સીમા પર હાજર ભારતીય જવાનોએ પાકિસ્તાનને જોરદાર જવાબ આપીને તેનું મોઢું બંધ કરી દીધું છે. પાકિસ્તાનને મો પર તમાચો ખાવો પડ્યો છે હવે તે આવી ભૂલ ક્યારેય નહીં કરે.